pythainlp/thaigov-v2-corpus-22032023 huggingface dataset:
วันอังคารที่ 12 มกราคม 2564
กรมการจัดหางาน เตรียมรับมือคนว่างงานเหตุโควิดระลอกใหม่ พร้อมเผยจำนวนคนใช้สิทธิ์ขึ้นทะเบียนว่างงานลดลงสวนทางสถานการณ์
อธิบดีกรมการจัดหางาน เผยปลายปี 2563 ตัวเลขจำนวนผู้ว่างงานมีแนวโน้มดีขึ้น ประชาชนยื่นขอใช้สิทธิ์กรณีว่างงานออนไลน์ผ่านเว็บไซต์ empui.doe.go.th ลดลงตามลำดับ โดยเดือนธันวาคม 2563 มีผู้ยื่นขอรับสิทธิจำนวน 82,238  คน เดือนพฤศจิกายน จำนวน  93,190 คน
เดือนตุลาคม จำนวน 116,160 คน และเดือนกันยายน จำนวน 121,023 คน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ตั้งแต่ประเทศไทยเข้าสู่สถานการณ์การแพร่ระบาดของโรคโควิด-19 เดือนธันวาคมที่ผ่านมาถือว่ามีผู้ที่ขึ้นทะเบียนขอใช้สิทธิ์ และรายงานตัวกรณีว่างงานจำนวนน้อยที่สุด โดยไตรมาสสุดท้ายของปี 2563 เดือนธันวาคม มีผู้ขึ้นทะเบียนว่างงาน 82,238 คน รายงานตัว 539,474 คน ลดลงจากเดือนพฤศจิกายน ที่มีผู้ขึ้นทะเบียนว่างงาน 93,190 คน รายงานตัว 598,076 คน เดือนตุลาคม ขึ้นทะเบียนว่างงาน 116,160 คน รายงานตัว 643,148 คน และเดือนกันยายนขึ้นทะเบียน 121,023 คน รายงานตัว 680,825 คน
“แต่อย่างไรก็ดี กรมการจัดหางานคาดการณ์ว่าอาจจะมีผู้ว่างงานเพิ่มขึ้น เนื่องจากผลกระทบการแพร่ระบาดของโรคโควิด-19 ระลอกใหม่ จึงได้รวบรวมตำแหน่งงานว่างจากนายจ้าง/สถานประกอบการที่ยังมีความต้องการจ้างงาน จำนวน 58,151 อัตรา ซึ่งมีตำแหน่งงานรองรับทุกระดับการศึกษา และอัตราค่าจ้างเป็นไปตามที่กฎหมายกำหนด โดยตำแหน่งงานว่างทั่วประเทศ 10 อันดับแรก ที่เป็นที่ต้องการมากที่สุด ได้แก่ 1.แรงงานในด้านการผลิตต่าง ๆ ,แรงงานทั่วไป 2.แรงงานด้านการประกอบอื่นๆ 3.แรงงานด้านการผลิต 4.พนักงานขาย และผู้นำเสนอสินค้าอื่นๆ 5.ตัวแทนนายหน้าขายบริการธุรกิจอื่นๆ 6.พนักงานจัดส่งสินค้าอื่นๆ 7.เจ้าหน้าที่เก็บเงิน ,แคชเชียร์ 8.พนักงานบริการอื่นๆ 9.พนักงานขายสินค้า (ประจำร้าน) , พนักงานขายของหน้าร้าน และ 10.ตัวแทนขายผลิตภัณฑ์
กรมการจัดหางานยังมีช่องทางการให้บริการจัดหางานออนไลน์ผ่านเว็บไซต์ ไทยมีงานทำ.com ซึ่งสามารถค้นหาตำแหน่งงาน สถานที่ทำงานในพื้นที่ที่ต้องการ และมีการประมวลความเหมาะสมกับตำแหน่ง หรือเข้าร่วมโครงการส่งเสริมการจ้างงานใหม่ สำหรับผู้จบการศึกษาใหม่โดยภาครัฐและภาคเอกชน (Co-Payment) ที่เพิ่มโอกาสได้งานสำหรับผู้จบการศึกษาใหม่ หรือการจัดงานนัดพบแรงงาน โครงการนัดพบตลาดงานเชิงคุณภาพ และโครงการจัดหางานเชิงรุกเพื่อการพัฒนาเขตพัฒนาพิเศษภาคตะวันออก รวมทั้งการแนะแนวอาชีพ แนวทางการประกอบอาชีพอิสระ และการฝึกอาชีพอิสระ โดยเน้นการให้บริการตรงถึงระดับตำบล ชุมชน และครัวเรือน เพื่อคนไทยทุกกลุ่มมีโอกาสเข้าถึงข้อมูลข่าวสารตลาดแรงงาน และตำแหน่งงานอย่างทั่วถึง” อธิบดีกรมการจัดหางาน กล่าว
สำหรับผู้ว่างงานที่ประสงค์มีงานทำ สามารถเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือไทยมีงานทำ.com เพื่อหลีกเลี่ยงการเดินทางไปติดต่อที่สำนักงาน ลดการรวมตัวกันของคนจำนวนมาก และป้องกันการแพร่ระบาดของโรค COVID-19 แต่ในกรณีที่ไม่สามารถใช้บริการแบบออนไลน์ได้ สามารถติดต่อขอรับบริการ ณ ศูนย์บริการจัดหางานเพื่อคนไทย สำนักงานจัดหางานกรุงเทพมหานครพื้นที่ 1-10 และสำนักงานจัดหางานจังหวัดทุกจังหวัด ทั้งนี้ขอความร่วมมือให้สวมหน้ากากอนามัยตลอดระยะเวลาที่ใช้บริการ รวมทั้งปฏิบัติตามมาตรการที่เจ้าหน้าที่แนะนำอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
วันอังคารที่ 12 มกราคม 2564
สธ.แนะดูแลสุขภาพช่วงอากาศหนาว ย้ำ 2 เรื่องห้ามทำ เสี่ยงเสียชีวิต
ปลัดกระทรวงสาธารณสุขห่วงอากาศเย็นลง ประชาชนอาจเป็นไข้หวัด ไข้หวัดใหญ่ง่ายขึ้น แนะสวมหน้ากากล้างมือ เว้นระยะห่าง เลี่ยงสถานที่แออัด ช่วยป้องกันทั้งโรคโควิด 19 และโรคติดเชื้อทางเดินหายใจอื่นๆ ย้ำห้ามดื่มเหล้าคลายหนาว หรือผิงไฟในเต็นท์ อันตรายถึงชีวิต
ปลัดกระทรวงสาธารณสุขห่วงอากาศเย็นลง ประชาชนอาจเป็นไข้หวัด ไข้หวัดใหญ่ง่ายขึ้น แนะสวมหน้ากากล้างมือ เว้นระยะห่าง เลี่ยงสถานที่แออัด ช่วยป้องกันทั้งโรคโควิด 19 และโรคติดเชื้อทางเดินหายใจอื่นๆ ย้ำห้ามดื่มเหล้าคลายหนาว หรือผิงไฟในเต็นท์ อันตรายถึงชีวิต
วันนี้ (12 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ช่วงนี้หลายพื้นที่ของประเทศไทยมีอุณหภูมิลดลง สภาพอากาศหนาวเย็น ประชาชนอาจเจ็บป่วยได้ง่าย โดยเฉพาะโรคไข้หวัดใหญ่แม้ที่ผ่านมาจะพบผู้ป่วยลดลงจากปีที่ผ่านมา ประชาชนให้ความร่วมมือในการป้องกันตนเอง อย่างไรก็ตาม ปัจจุบันพบการแพร่ระบาดโรคโควิด 19 ระลอกใหม่ในหลายจังหวัด หากเจ็บป่วยด้วยโรคไข้หวัดใหญ่อาจทำให้แยกอาการจากโรคโควิด 19 ได้ยาก จึงขอให้ประชาชนคงมาตรการส่วนบุคคล ทั้งการสวมหน้ากากอนามัยหรือหน้ากากผ้า ล้างมือด้วยน้ำและสบู่หรือเจลแอลอกอฮอล์ เว้นระยะห่าง หลีกเลี่ยงการเข้าไปในสถานที่แออัด คนรวมตัวกันหมู่มาก และไม่ใช้สิ่งของร่วมกับผู้อื่น จะช่วยป้องกันการติดเชื้อทั้งโรคโควิด 19 และโรคติดเชื้อระบบทางเดินหายใจอื่นๆ
นายแพทย์เกียรติภูมิกล่าวต่อว่า สำหรับความเข้าใจผิดที่ไม่ควรทำในช่วงที่อากาศหนาวเย็น คือ 1. การดื่มแอลกอฮอล์คลายหนาว เนื่องจากฤทธิ์ของแอลกอฮอล์จะทำให้รู้สึกอบอุ่นขึ้น ซึ่งเป็นเพียงชั่วครู่ จากการที่หลอดเลือดฝอยขยายตัว เป็นการระบายความร้อนออกจากร่างกาย ทำให้อุณหภูมิในร่างกายลดต่ำลงกว่าปกติ เมื่อร่างกายสัมผัสอากาศเย็นเป็นเวลานานขณะนอนหลับ เป็นสาเหตุที่ทำให้เสียชีวิตได้ และ 2.ไม่ควรนำเตาถ่านหรือตะเกียงน้ำมันก๊าดเข้าไปจุดในเต็นท์ นอกจากเสี่ยงเกิดเพลิงไหม้แล้ว ในควันไฟยังมีก๊าซคาร์บอนไดออกไซด์และก๊าซคาร์บอนมอนอกไซด์ เมื่อหายใจเอาก๊าซ 2 ชนิดนี้เข้าไปจะทำให้เซลล์ของอวัยวะต่างๆ ขาดออกซิเจนไปเลี้ยง เกิดอาการง่วง หลับโดยไม่รู้ตัวและเสียชีวิต
"วิธีการรักษาร่างกายให้อบอุ่น ขอแนะนำให้ประชาชนสวมเสื้อผ้าที่เพิ่มความอบอุ่นให้ร่างกายอย่างเพียงพอ ไม่นอนในที่โล่งแจ้ง รับประทานอาหารที่มีประโยชน์ ออกกำลักายสม่ำเสมอ ดื่มน้ำอย่างน้อยวันละ 6-8 แก้วไม่อาบน้ำอุ่นเกินไป หากผิวหนังแห้งทาครีมบำรุงบ่อยๆ เพื่อเพิ่มความชุ่มชื้นให้ผิวหนัง" นายแพทย์เกียรติภูมิกล่าว
***************************12 มกราคม 2564
*****************************************
วันอังคารที่ 12 มกราคม 2564
เกรซ-หมอก้อง นำทีม ช่วยนายกฯประยุทธ์-จุรินทร์ รณรงค์หน้ากากผ้า หน้ากากทางเลือก
เกรซ-หมอก้อง นำทีม ช่วยนายกฯประยุทธ์-จุรินทร์ รณรงค์หน้ากากผ้า หน้ากากทางเลือก
วันที่ 12 มกราคม 2564 เวลา 8.45 น. ที่ทำเนียบรัฐบาล พลเอกประยุทธ์ จันทร์โอชา นายกรัฐมนตรี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และผู้บริหารกระทรวงพาณิชย์ ร่วมกับศิลปินดารา เช่น เกรท วรินทร หมอก้อง สรวิชญ์ หมิง จิรกิติยา และ เบน สันติราษฏร์ ร่วมรณรงค์การใช้หน้ากากผ้าหน้ากากทางเลือกพร้อมด้วยผู้นำชุมชน จากหมู่บ้านที่ทำมาค้าขายและตลาดในความส่งเสริมของกรมการค้าภายใน ประชาสัมพันธ์ผู้บริโภคยุคใหม่ “ฉลาดซื้อ ประหยัดใช้” รณรงค์ใช้หน้ากากผ้าและหน้ากากทางเลือก ทดแทนหน้ากากอนามัยทางการแพทย์ให้เพียงพอต่อบุคลากรทางการแพทย์ กลุ่มเสี่ยง ผู้ป่วย ผู้ใกล้ชิดผู้ป่วย ได้ใช้เป็นลำดับแรก
ทั้งนี้ได้นำผลิตภัณฑ์หน้ากากผ้าฝีมือการตัดเย็บจากเครือข่ายกรมการค้าภายใน กลุ่มวิสาหกิจชุมชน หมู่บ้านทำมาค้าขาย กลุ่มโอทอปและผลิตภัณฑ์จากศูนย์ส่งเสริมศิลปาชีพระหว่างประเทศ(องค์การมหาชน) มาประชาสัมพันธ์แก่นายกรัฐมนตรีและคณะรัฐมนตรีอีกด้วย
“หน้ากากอนามัยทางการแพทย์ที่ผลิตโดยโรงงานในปัจจุบัน 30 กว่าโรงงานในประเทศไทยยังคุมราคาอยู่ที่ไม่เกินชิ้นละ 2.50 บาท จากการตรวจสอบที่ผ่านมาราคาเฉลี่ยยังไม่เกิน 2.50 บาท ถ้ามีกรณีที่ขายเกินราคาหรือไม่ติดป้ายก็จะมีการดำเนินคดีทันที และจะมีการจับกุมดำเนินคดีหากขายเกินสมควรหรือค้ากำไรเกินควร” รมว.พาณิชย์ กล่าว
นายจุรินทร์ กล่าวต่อว่า ส่วนหน้ากากผ้าสามารถขายได้ตามกลไกตลาด และรัฐบาลส่งเสริมให้มีการผลิตเพื่อประชาชนจะได้ใช้ได้ซึ่งกระทรวงสาธารณสุขได้ให้การรับรองแล้วว่าสามารถป้องกันได้และใช้สำหรับผู้ที่ไม่ป่วยและคนปกติ ส่วนบุคลากรทางการแพทย์ผู้ป่วยหรือกลุ่มเสี่ยงจึงใช้หน้ากากอนามัยทางการแพทย์
ผู้สื่อข่าวรายงานว่า กรมการค้าภายใน กระทรวงพาณิชย์ยังสนับสนุนให้ประชาชนหันมาใช้หน้ากากผ้าจากฝีมือคนไทย ซึ่งเป็นการนำเศษผ้าจากการตัดเย็บผลิตภัณฑ์ผ้าและเครื่องแต่งกาย อย่างผ้าฝ้ายพื้นบ้านย้อมสีธรรมชาติ ผ้าไหมพื้นบ้านย้อมสีธรรมชาติ หรือการใช้ผ้าพื้นถิ่นของชุมชนต่างๆมาออกแบบหน้ากากผ้า ซึ่งนอกจากจะใช้ทดแทนหน้ากากอนามัยเพื่อป้องกันโรคไวรัสโคโรนา2019 แล้วยังเป็นการส่งเสริมและสนับสนุนเศรษฐกิจชุมชน กระจายรายได้สู่ท้องถิ่น ให้มีความมั่นคงและเข้มแข็งเป็นโอกาสของชุมชนอีกทางหนึ่งด้วย
นอกจากนั้นในจุรินทร์ได้มอบหมายให้พาณิชย์ทุกจังหวัดออกตรวจตลาด-ร้านค้า ที่มีการจำหน่ายทั้งสินค้าหน้ากากและสินค้าอุปโภคบริโภคพร้อมรายงานความเคลื่อนไหวโดยให้ปลัดกระทรวงพาณิชย์ติคตามดูแลทั้งปริมาณและราคาทั้งนี้เพื่อช่วยประชาชนอย่างทั่วถึง และป้องกันการทำผิดกฎหมายขายเกินราคารวมทั้งการเข้มงวดกับทุกแพลตฟอร์มออนไลน์ที่มีการจัดจำหน่ายด้วยเช่นกัน และหากประชาชนพบเห็นการขายเกินราคาให้ประสานงานที่สายด่วน 1569 กรมการค้าภายใน
วันอังคารที่ 12 มกราคม 2564
นายกรัฐมนตรียืนยันคนไทยได้รับวัคซีนโควิด-19 ทั่วถึงและเพียงพอ พร้อมทยอยฉีดวัคซีนตามลำดับ เริ่มจากกลุ่มจำเป็นเร่งด่วน
นายกรัฐมนตรียืนยันคนไทยได้รับวัคซีนโควิด-19 ทั่วถึงและเพียงพอ พร้อมทยอยฉีดวัคซีนตามลำดับ เริ่มจากกลุ่มจำเป็นเร่งด่วน
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย ความคืบหน้าในการจัดหาวัคซีนป้องกันโควิด-19 โดยกระทรวงสาธารณสุขได้เตรียมจัดทำแผนงานสร้างความรับรู้ให้แก่ประชาชน แผนการกระจายวัคซีน การขนส่งวัคซีนไปยังพื้นที่ต่าง ๆ ทั้งโรงพยาบาล สถานพยาบาลต่าง ๆ โดยวัคซีนโควิด-19 จะต้องทั่วถึงและเพียงพอ ยืนยันว่าประชาชนทุกคนจะได้รับการฉีดวัคซีน ซึ่งจะมีการทยอยฉีดวัคซีนตามลำดับความจำเป็นเร่งด่วน โดยเฉพาะเจ้าหน้าที่ปฏิบัติงานหรือผู้ที่เกี่ยวข้องในการดูแลประชาชนซึ่งถือว่ามีความเสี่ยง ทั้งนี้ ยังเปิดโอกาสให้ภาคเอกชนสามารถนำเข้าวัคซีนได้จากต่างประเทศ แต่ต้องผ่านการรับรองมาตรฐานจากสำนักงานคณะกรรมการอาหารและยา นอกจากนี้ยังกำชับให้มีการจัดหาอุปกรณ์ป้องกันโรคโควิด - 19 อาทิ หน้ากากอนามัย หน้ากากผ้า ให้เพียงพอและครอบคลุมทั่วถึงโดยเฉพาะในพื้นที่ที่มีกลุ่มเสี่ยงต่อการติดเชื้อจำนวนมากและในกลุ่มผู้มีกำลังซื้อน้อยด้วย
นายกรัฐมนตรียังขอบคุณประชาชนที่ให้ความร่วมมือ ปฏิบัติตามมาตรการของรัฐ เช่น ลดการเดินทาง สวมใส่หน้ากากอนามัยทั้งหน้ากากผ้าและหน้ากากอนามัยทางการแพทย์ ทำให้สถานการณ์การแพร่ระบาดของโควิด-19 อยู่ในระดับที่ดีขึ้นและสามารถควบคุมได้ สำหรับผู้ที่มีอาการผิดปกติ อาทิ ลิ้นไม่รับรู้รส จมูกไม่ได้กลิ่น ขอให้เข้าพบแพทย์และอย่าปกปิดข้อมูล นายกรัฐมนตรียังฝากประชาชนละเว้นไปสถานที่อโคจร สถานที่มั่วสุม หรือรวมกันเป็นกลุ่ม เพื่อไม่เสี่ยงรับหรือแพร่เชื้อโควิด-19 นายกรัฐมนตรีย้ำว่า รัฐบาลพร้อมดูแลทั้งเจ้าหน้าที่ที่ปฏิบัติงานอย่างหนักและผู้ป่วยติดเชื้อโควิด-19 รวมทั้งความเดือดร้อนของประชาชนที่ร้องเรียนเข้ามา แต่ทุกอย่างต้องดำเนินการไปตามขั้นตอน กฎหมาย และวิธีปฏิบัติ
..........................
กลุ่มประชาสัมพันธ์และเผยแพร่ สำนักโฆษก
วันอังคารที่ 12 มกราคม 2564
เปิดสายตรงนายกฯ / สายด่วนรัฐบาล 1111 ให้ประชาชนแจ้งเบาะแสโดยตรงถึงนายกรัฐมนตรี
เปิดสายตรงนายกฯ / สายด่วนรัฐบาล 1111 ให้ประชาชนแจ้งเบาะแสโดยตรงถึงนายกรัฐมนตรี
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย รัฐบาลเตรียมจัดตั้งคณะกรรมการตรวจสอบการทำงานของเจ้าหน้าที่ โดยเฉพาะในเรื่องบ่อนการพนัน การค้าแรงงานผิดกฎหมายและเรื่องอื่น ๆ พร้อมเชิญชวนประชาชนในพื้นที่มีข้อมูลเพิ่มเติม สามารถแจ้งเบาะแสโดยตรงถึงนายกรัฐมนตรีผ่านสายด่วน 5 ช่องด้วยกัน ได้แก่ 1) สายด่วนรัฐบาล โทร.1111 ตลอด24 ชั่วโมง 2) ตู้ ปณ. 1111 ปณ.ทำเนียบรัฐบาล 3) www.1111.go.th 4) Mobile Application PSC 1111 และ 5) จุดบริการประชาชน 1111 ทำเนียบรัฐบาล ทั้งนี้ นายกรัฐมนตรียืนยันว่าคุ้มครองและรักษาข้อมูลของผู้แจ้งเบาะแสเป็นความลับ และผู้กระทำผิด ผู้เรียกรับผลประโยชน์โดนมิชอบ จะต้องเข้าสู่กระบวนการตรวจสอบต่อไป
......................
กลุ่มประชาสัมพันธ์และเผยแพร่ สำนักโฆษก
วันอังคารที่ 12 มกราคม 2564
มท.1 ลงพื้นที่ให้กำลังใจผู้ประสบอุทกภัยพื้นที่จังหวัดปัตตานี
มท.1 ลงพื้นที่ให้กำลังใจผู้ประสบอุทกภัยพื้นที่จังหวัดปัตตานี
วันนี้ (12 ม.ค.64) เวลา 14.40 น ที่บ้านคูระ หมู่ที่ 2 ต.ม่วงเตี้ย อ.แม่ลาน จ.ปัตตานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ลงพื้นที่ตรวจเยี่ยมประชาชนผู้ประสบอุทกภัย พร้อมด้วย นายฉัตรชัย พรหมเลิศ ปลัดกระทรวงมหาดไทย พลเรือตรี สมเกียรติ ผลประยูร เลขาธิการศูนย์อำนวยการบริหารจังหวัดชายแดนภาคใต้ พลโท เกรียงไกร ศรีรักษ์ แม่ทัพภาคที่ 4 นายนิรัตน์ พงษ์สิทธิถาวร รองปลัดกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีกรมส่งเสริมการปกครองท้องถิ่น นายนิสิต จันทร์สมวงศ์ อธิบดีกรมที่ดิน นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายพรพจน์ เพ็ญพาส อธิบดีกรมโยธาธิการและผังเมือง โดยมี นายราชิต สุดพุ่ม ผู้ว่าราชการจังหวัดปัตตานี กล่าวบรรยายสรุปและนำตรวจเยี่ยมประชาชนผู้ประสบอุทกภัย
พลเอก อนุพงษ์ เผ่าจินดา กล่าวว่า ในวันนี้ พลเอก ประยุทธ์ จันทร์โอชา นายกรัฐมนตรี ได้มอบหมายให้มาพบปะเยี่ยมเยียนพี่น้องประชาชนชาวจังหวัดปัตตานีที่กำลังประสบอุทกภัยในขณะนี้ ในปีนี้ปริมาณน้ำมีมากกว่าทุกปี ทำให้มวลน้ำเพิ่มมากขึ้น ทำให้พี่น้องประชาชนได้รับผลกระทบมากกว่าทุกปี รัฐบาลจึงได้มอบหมายกระทรวงมหาดไทยให้มาดูแล ทั้งในเรื่องการดำรงชีพในขณะเกิดสถานการณ์ขึ้น การเร่งสำรวจความเสียหายและเยียวยาฟื้นฟูหลังน้ำลด สำหรับการแก้ปัญหาระยะยาว จะมีโครงการต่าง ๆ เช่น การสร้างเขื่อนป้องกันตลิ่งไม่ให้เกิดปัญหาท่วมซ้ำซากในพื้นที่อีก ขอเป็นกำลังใจให้กับพี่น้องประชาชนทุกคน และจะได้รับข้อเสนอของทางจังหวัดและพี่น้องประชาชนไปหารือร่วมกับหน่วยงานที่เกี่ยวข้องเพื่อแก้ไขปัญหาให้เกิดความยั่งยืน เราจะเข้มแข็งไปด้วยกัน
นายราชิต สุดพุ่ม กล่าวว่า จังหวัดปัตตานี ได้เกิดสถานการณ์น้ำท่วมขัง น้ำล้นตลิ่ง รวมพื้นที่ที่ได้รับผลกระทบจากสถานการณ์ฯ ตั้งแต่ช่วงวันที่ 4 - 11 มกราคม 2564 จำนวน 8 อำเภอ 43 ตำบล 167 หมู่บ้าน 20 ชุมชน 18,337 ครัวเรือน 72,383 คน พื้นที่เกษตรได้รับความเสียหาย 2,682 ไร่ พื้นที่ประมง 26 บ่อ และปศุสัตว์ 860 ตัว โดยสถานการณ์ปัจจุบันมีฝนตกเล็กน้อยในพื้นที่ ระดับแม่น้ำสายบุรีลดระดับลง แต่ยังคงท่วมขังบางพื้นที่บริเวณที่ลุ่ม สำหรับระดับน้ำแม่น้ำปัตตานียังคงที่และล้นตลิ่งเข้าท่วมพื้นที่ลุ่ม โดยเฉพาะในเขตเทศบาลเมืองปัตตานีและตำบลรูสะมิแล ซึ่งเป็นพื้นที่ปลายน้ำก่อนออกสู่อ่าวไทย ทั้งนี้ เขื่อนบางลางได้ปิดการระบายน้ำผ่านสปิลเวย์ ทำให้มวลน้ำที่ไหลลงสู่พื้นที่จังหวัดปัตตานีลดลง สถานการณ์ดีขึ้นตามลำดับ ในหลายพื้นที่ยังคงให้ความช่วยเหลือ เฝ้าระวัง และติดตามสถานการณ์อย่างต่อเนื่อง ซึ่งจังหวัดปัตตานีได้บูรณาการร่วมกับส่วนราชการ และทุกภาคส่วน สนับสนุนเรือไฟเบอร์ เรือท้องแบน เครื่องจักรกลสาธารณภัย โรงครัวพระราชทาน ตลอดจนอุปกรณ์ต่าง ๆ และถุงยังชีพเพื่อช่วยเหลือประชาชนในเบื้องต้น จำนวน 36,187 ชุด
โอกาสนี้ รัฐมนตรีว่าการกระทรวงมหาดไทยและผู้บริหารระดับสูงของกระทรวงมหาดไทย ร่วมพบปะเยี่ยมเยียนและให้กำลังใจพี่น้องประชาชนที่ประสบอุทกภัย จำนวน 300 คน พร้อมตรวจเยี่ยมเจ้าหน้าที่ผู้ปฏิบัติงานในการให้ความช่วยเหลือและบรรเทาความเดือดร้อนประชาชนอย่างเต็มกำลังความสามารถ
วันอังคารที่ 12 มกราคม 2564
“พุทธิพงษ์”คณะผู้บริหารฯ ดีอีเอส ประชุมชี้แจงนโยบายสำคัญ และรับทราบเงื่อนไขการของบประมาณปี 2565 จากสำนักงบประมาณฯ
“พุทธิพงษ์”คณะผู้บริหารฯ ดีอีเอส ประชุมชี้แจงนโยบายสำคัญ และรับทราบเงื่อนไขการของบประมาณปี 2565 จากสำนักงบประมาณฯ
เมื่อวันที่12มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมรับทราบแนวนโยบายการดำเนินงานและภารกิจสำคัญประจำปีงบประมาณพ.ศ.2565ของกระทรวงดิจิทัลเพื่อเศรษฐกิจและสังคมโดยนายสมหมายลักขณานุรักษ์รองผู้อำนวยการสำนักงบประมาณได้รับนโยบายและชี้แจงเกี่ยวกับเงื่อนไขการของบประมาณและการพิจารณาของสำนักงบประมาณในการนี้นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารและหัวหน้าหน่วยงานในสังกัดกระทรวงได้เข้าร่วมประชุมด้วยณห้องประชุมThink Bigชั้น20สำนักงานพัฒนาธุรกรรมทางอิเล็กทรอนิกส์เดอะไนน์ทาวเวอร์พระรามเก้า
***********
วันอังคารที่ 12 มกราคม 2564
ปลัดกระทรวงยุติธรรม ประชุมขับเคลื่อนคณะทำงานจัดทำระบบบริการและระบบประกันสุขภาพแห่งชาติ สำหรับผู้ต้องขังที่มีสถานะต่างด้าวในเรือนจำ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีสถานะต่างด้าวในเรือนจำ ครั้งที่ ๑/๒๕๖๔
ในวันจันทร์ที่ ๑๑ มกราคม ๒๕๖๔ เวลา ๑๐.๓๐ น. ณ ห้องประชุมกระทรวงยุติธรรม ๒ ชั้น ๘ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีสถานะต่างด้าวในเรือนจำ ครั้งที่ ๑/๒๕๖๔ โดยมี นพ.ณรงค์ สายวงศ์ รองปลัดกระทรวงสาธารณสุข นางจิรภา สินธุนาวา ผู้ตรวจราชการกระทรวงยุติธรรม และผู้แทนจากหน่วยงานที่เกี่ยวข้องเข้าร่วมฯ เพื่อพิจารณาการจัดทำร่างข้อเสนอเชิงนโยบายเพื่อจัดทำระบบการให้บริการและระบบประกันสุขภาพสำหรับผู้ต้องขังที่มีปัญหาสถานะและผู้ต้องขังต่างด้าวในเรือนจำ เพื่อเสนอต่อคณะรัฐมนตรีพิจารณา ซึ่งจะเป็นการแก้ปัญหาผู้ต้องขังที่ยังไม่มีหลักประกันด้านสุขภาพและประสบปัญหาการเข้าถึงบริการ
วันอังคารที่ 12 มกราคม 2564
นายกฯ ลั่น ปราบบ่อน สิ่งผิดกฎหมายแหล่งแพร่โควิด-19 ขอประชาชนแจ้งเบาะแส
นายกฯ ลั่น ปราบบ่อน สิ่งผิดกฎหมายแหล่งแพร่โควิด-19 ขอประชาชนแจ้งเบาะแส
วันนี้ 12 มกราคม 2564 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า โดยที่ปรากฎว่า การระบาดของโรคโควิด-19 ระลอกใหม่ ส่วนใหญ่เกิดการแพร่เชื้อจากแหล่งผิดกฎหมาย เช่น บ่อน แรงงานเข้าเมืองผิดกฎหมาย และการลักลอบค้าประเวณี นายกรัฐมนตรีมีบัญชาให้ปราบปรามการกระทำผิดกฎหมายอย่างจริงจัง และต่อเนื่อง สั่งการให้ทุกส่วนราชการ ได้แก่ กระทรวงมหาดไทย สำนักงานตำรวจแห่งชาติ และกองบัญชาการทหารสูงสุด ร่วมสนธิกำลังกันอย่างเข้มข้น เพื่อปราบปรามการกระทำผิดกฎหมาย
โฆษกรัฐบาลระบุว่า นายกรัฐมนตรีให้ความสำคัญกับบทบาทของภาคประชาชน ที่สามารถร่วมเป็นกำลังสำคัญปราบปรามสิ่งผิดกฎหมายที่บั่นทอนความมั่นคงของชาติได้ ด้วยการแจ้งเบาะแสมาที่นายกรัฐมนตรีโดยตรงผ่านช่องทางที่หลากหลาย ดังนี้
1. สายด่วน 1111
2. ตู้ปณ. 1111 ปณ. ทำเนียบรัฐบาล
3. เว็บไซต์ www.1111.go.th
4. แอปพลิเคชัน PSC 1111 (Mobile App PSC 1111)
5. จุดบริการประชาชน 1111 ทำเนียบรัฐบาล
โฆษกรัฐบาลยังระบุเพิ่มเติมว่า นายกรัฐมนตรียืนยันว่าผู้ที่แจ้งเบาะแส จะได้รับความคุ้มครองและรักษาเป็นความลับราชการ ทั้งนี้ รัฐบาลให้ความสำคัญกับการปราบปรามการกระทำผิดกฎหมาย ไม่เคยนิ่งนอนใจแม้ไม่ใช่ช่วงเวลาที่มีการแพร่ระบาดของโควิด-19 แต่ขณะนี้เพิ่มความเข้มข้นขึ้นเพื่อควบคุมการแพร่ระบาดของโรคโควิด-19 ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) จึงได้ออกข้อกำหนดตามความในมาตรา 9 แห่งพระราชกำหนดการบริหารสถานการณ์ฉุกเฉิน พ.ศ. 2548 (ฉบับที่ 17) ทั้งนี้ ขอขอบคุณประชาชนทุกคนที่ร่วมมือกับรัฐบาลในการหยุดยั้งโควิด-19 และร่วมเป็นหูเป็นตา สอดส่องดูแลความเรียบร้อย ปราบปรามสิ่งผิดกฎหมายไปพร้อมกัน
วันอังคารที่ 12 มกราคม 2564
กรมศิลปากรซ่อมแซมปูนปั้นบริเวณปากพญานาคทางขึ้นอุโบสถวัดภูมินทร์ จังหวัดน่าน แล้วเสร็จ
กรมศิลปากรซ่อมแซมปูนปั้นบริเวณปากพญานาคทางขึ้นอุโบสถวัดภูมินทร์ จังหวัดน่าน แล้วเสร็จ
นายประทีป เพ็งตะโก อธิบดีกรมศิลปากร เปิดเผยว่า จากกรณีที่ปูนปั้นบริเวณปากของพญานาค
ที่อยู่บริเวณทางขึ้นอุโบสถทรงจตุรมุขด้านทิศตะวันออกของวัดภูมินทร์ จังหวัดน่าน เกิดการชำรุดและแตกหักพัง
ลงมา เมื่อวันที่ ๒๓ ธันวาคม ๒๕๖๓ ได้สั่งการให้สำนักศิลปากรที่ ๗ เชียงใหม่ ดำเนินการบูรณะซ่อมแซมปูนปั้นบริเวณปากพญานาคที่ชำรุดเสียหาย และได้รับรายงานว่า ขณะนี้ดำเนินการแล้วเสร็จ กลับมาคงความสมบูรณ์
สง่างามดังเดิมแล้ว
นอกจากนี้ ปีงบประมาณ ๒๕๖๔ กรมศิลปากรได้รับงบประมาณในการอนุรักษ์จิตรกรรมฝาผนัง
ภายในพระอุโบสถวัดภูมินทร์ ซึ่งจากการสำรวจเมื่อปี ๒๕๖๓ พบว่ามีชั้นสี ชั้นรองพื้น และชั้นปูนฉาบชำรุดหลายตำแหน่ง ซึ่งยังมีความเสี่ยงที่จะเกิดความเสียหายลุกลามมากยิ่งขึ้น จึงจัดทำแผนการอนุรักษ์อย่างเร่งด่วน โดยกลุ่มอนุรักษ์จิตรกรรมและประติมากรรม กองโบราณคดี พื้นที่ดำเนินการ ๑๔๐ ตารางเมตร เฉพาะพื้นที่ที่มีความชำรุดสาหัส บริเวณห้องภาพระหว่างหน้าต่างและประตู ความสูง ๔ เมตร จากระดับพื้นภายในพระอุโบสถ รวมถึงภาพ
ปู่ม่านย่าม่าน ซึ่งอยู่ข้างประตูของมุขทิศตะวันตกที่มีนักท่องเที่ยวเข้าแวะชมกันเป็นจำนวนมาก โดยการดำเนินงานทั้งหมดจะอยู่ภายใต้หลักการดูแลรักษาเพื่อคงคุณค่าความเป็นของแท้ดั้งเดิมไว้ ทั้งคุณค่าด้านศิลปกรรม ประวัติศาสตร์
และโบราณคดี ตลอดจนภูมิปัญญาของบรรพบุรุษ เพื่อเป็นแหล่งเรียนรู้ศึกษาวัฒนธรรม กำหนดเริ่มดำเนินการในเดือนกุมภาพันธ์ และคาดว่าจะแล้วเสร็จในเดือนสิงหาคม ๒๕๖๔
สำหรับปูนปั้นพญานาค​ ​วัดภูมินทร์ ​มีอายุเก่าแก่ ๔๐๐ กว่าปี​ สันนิษฐาน​ว่าสร้าง​ใน​ พ.ศ. ๒๑๓๙
โดยพระเจ้าเจตบุตร​พรหม​มินทร์ มีสถาปัตยกรรม​เป็นเอกลักษณ์​เฉพาะตัว​ ตัวนาค​ หรือ​พญานาค​ขนาดใหญ่แห่แหน
พระอุโบสถ​เทินไว้​กลางลำตัว เปรียบ​เสมือน​บูชาพระพุทธ​เจ้า​ ตามปกติ​วัดทั่วไป​ นาคราวบันได​โบสถ์​วิหาร​จะมีเฉพาะ​ส่วน​หัวเลื้อย​โผล่​ออกมา​ แต่พญานาคคู่ ที่วัดภูมินทร์​ ช่าง​โบราณ​สร้าง​ให้​มีทั้ง​ส่วน​หัวและส่วน​หาง เหมือน​เลื้อย​ทะลุออกมา​จาก​วิหาร​ ลักษณะ​พิเศษ​ของพญานาคทั้งคู่​ ส่วน​หน้าและส่วนหลัง​จะมีช่องไว้ให้​เดิน​ลอด​ มี​ความ​เชื่อว่า​ผู้​ใดได้ลอดท้อง​พญานาคแล้วจะได้กลับมาเยือนจังหวัด​น่าน​อีก​ บ้างก็ว่าใครได้ลอดท้องพญา​นาค​ก็จะประสบพบ​เนื้อคู่​ หรือ​ได้ลอดตัวพญา​นาค ทั้ง​ ๔ ช่อง​แล้ว จะเป็นทางรอดไปสู่หนทางหลุด​พ้น
วัดภูมินทร์ได้รับการบูรณะครั้งใหญ่ในสมัยเจ้าอนันตวรฤทธิเดช เจ้าผู้ครองนครน่าน เมื่อ พ.ศ.
๒๔๑๐ ใช้เวลาบูรณะรวม ๗ ปี สันนิษฐานว่าการบูรณะครั้งนั้นได้ทรงมีรับสั่งให้วาดภาพจิตรกรรมฝาผนัง ภายในพระอุโบสถจตุรมุข ซึ่งรวมถึงภาพปู่ม่านย่าม่าน ที่มีชื่อเสียงของจังหวัดน่าน
--------------------------------------------------
วันอังคารที่ 12 มกราคม 2564
เริ่มแล้ว! ตรวจคัดกรองโควิดเชิงรุกในโรงงาน
...
สถานการณ์การแพร่ระบาดของโรคโควิด-19
ที่กระจายไปยังหลายเขตพื้นที่ ขณะนี้ยังไม่อาจวางใจได้
.
ล่าสุดรัฐบาลได้จัดให้มีการตรวจคัดกรองการติดเชื้อโควิด-19
แก่ผู้ประกันตนทั้งคนไทยและแรงงานต่างด้าวแบบเชิงรุก
ด้วยการตรวจหาเชื้อจากโพรงจมูกและคอ (SWAB)
เพื่อค้นหาผู้ประกันตนที่เป็นกลุ่มเสี่ยงในสถานประกอบการ
โดยเฉพาะจังหวัดที่เป็นพื้นที่ควบคุมสูงสุด
.
ลูกจ้างที่เข้ารับการตรวจจะทราบผลภายใน 6 - 8 ชั่วโมง
สำหรับค่าใช้จ่ายการตรวจคัดกรอง
สำนักงานประกันสังคม จะเป็นผู้รับผิดชอบทั้งหมด
หากตรวจพบเชื้อ จะต้องเข้าสู่กระบวนการรักษา
ตามที่กระทรวงสาธารณสุขกำหนดต่อไป
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 12 มกราคม 2564
ครม. รับทราบความพร้อมการจัดเลือกตั้งท้องถิ่นและผู้บริหารท้องถิ่นของเทศบาล
คณะรัฐมนตรีรับทราบความพร้อมการจัดเลือกตั้งท้องถิ่นและผู้บริหารท้องถิ่นของเทศบาล
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยที่ประชุมคณะรัฐมนตรีมีมติรับทราบให้มีการเลือกตั้งสมาชิกสภาท้องถิ่นและผู้บริหารท้องถิ่นของเทศบาล ตามที่กระทรวงมหาดไทยเสนอ โดยสำนักงานเลขาธิการคณะรัฐมนตรีจะแจ้งให้คณะกรรมการเลือกตั้งทราบต่อไป
.....................
กลุ่มประชาสัมพันธ์และเผยแพร่ สำนักโฆษก
วันอังคารที่ 12 มกราคม 2564
นายกรัฐมนตรีรณรงค์ผู้บริโภคยุคใหม่ “ฉลาดซื้อ ประหยัดใช้” ใช้หน้ากากผ้า สนับสนุนวิสาหกิจชุมชน ลดปริมาณขยะ และประชาสัมพันธ์วันครูออนไลน์ “พลังครูไทยวิถีใหม่ ฉลาดรู้เท่าทันดิจิทัล”
นายกรัฐมนตรีรณรงค์ผู้บริโภคยุคใหม่ “ฉลาดซื้อ ประหยัดใช้” ใช้หน้ากากผ้า หน้ากากทางเลือก สนับสนุนวิสาหกิจชุมชนและลดปริมาณขยะ และประชาสัมพันธ์กิจกรรมวันครูออนไลน์ ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล”
วันนี้ (12 ม.ค. 64) เวลา 08.30 น. ณ บริเวณหน้าตึกบัญชาการ 1 ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี เผย ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายดิสทัต โหตระกิตย์ เลขาธิการนายกรัฐมนตรี ร่วมประชาสัมพันธ์กิจกรรมผู้บริโภคยุคใหม่ “ฉลาดซื้อ ประหยัดใช้” รณรงค์การใช้หน้ากากผ้าและหน้ากากทางเลือก โดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นำคณะผู้บริหารและศิลปินดารา มอบหน้ากากผ้าจากผลิตภัณฑ์ชุมชน อ.หนองบัวแดง จ.ชัยภูมิ แด่นายกรัฐมนตรี เพื่อรณรงค์ให้ผู้บริโภค “ฉลาดซื้อ ประหยัดใช้” ใช้หน้ากากผ้า หน้ากากทางเลือก ทดแทนหน้ากากอนามัยทางการแพทย์เพื่อประหยัดค่าใช้จ่าย
ในโอกาสนี้ นายกรัฐมนตรีกล่าวขอบคุณทุกภาคส่วนที่ช่วยกันรณรงค์ให้ประชาชนใช้หน้ากากผ้า รวมถึงเป็นการช่วยวิสาหกิจชุมชุน อ.หนองบัวแดง ให้มีอาชีพเสริมในช่วงสถานการณ์การแพร่ระบาดของเชื้อไวรัสโควิด-19 นายกรัฐมนตรียังให้ความสนใจและชื่นชมลายผ้า“บัวละจิต” ซึ่งพัฒนาให้เป็นเอกลักษณ์ของอำเภอหนองบัวแดง พร้อมแนะนำให้ต่อยอดผลิตภัณฑ์ให้เป็นสินค้าชนิดอื่นๆ นอกเหนือจากหน้ากากผ้า พร้อมส่งเสริมให้เป็นสินค้าหนึ่งตำบลหนึ่งผลิตภัณฑ์ (OTOP) เพิ่มช่องทางจัดจำหน่าย สร้างรายได้ให้แก่ชุมชน นายกรัฐมนตรียังกล่าวว่า “หน้ากากผ้าอาจจะกลายเป็นสินค้าแฟชั่นก็ได้”
นอกจากนี้ สำนักงานเลขาธิการคุรุสภา กระทรวงศึกษาธิการ ประชาสัมพันธ์เนื่องในโอกาสวันครู ครั้งที่ 65 ประจำปี พ.ศ. 2564 แบบ “New Normal” พร้อมส่งมอบ “ดอกกล้วยไม้” ซึ่งเป็นดอกไม้ประจำวันครูและซีดีเพลง “เทิดเกียรติคุณครู” แด่นายกรัฐมนตรี เพื่อร่วมประชาสัมพันธ์การจัดกิจกรรมวันครูออนไลน์ ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล” อาทิ พิธีทำบุญตักบาตรออนไลน์ พิธีบำเพ็ญกุศลอุทิศให้แก่ครูผู้วายชนม์ ในวันที่ 16 ม.ค. 63 ทาง Facebook Fanpage “คุรุสภา” และทาง YouTube Channel “TBL Suandusit” ของมหาวิทยาลัยสวนดุสิต รวมถึงกิจกรรมแลกเปลี่ยนเรียนรู้ การเสวนาทางวิชาการออนไลน์ ตั้งแต่วันที่ 17 ม.ค. - 30 เม.ย. 2564 ผ่านทาง www.วันครู.com
......................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 11 มกราคม 2564
กรมการจัดหางาน ประกาศ เลื่อนการทดสอบภาษาเกาหลีและทักษะการทำงาน (Point System) ครั้งที่ 9
กรมการจัดหางาน และสำนักบริการพัฒนาบุคลากรแห่งเกาหลี (Human Resources Development Service of Korea: HRD Korea) เลื่อนการทดสอบภาษาเกาหลี และทักษะการทำงาน (Point System) ครั้งที่ 9 เนื่องจากสถานการณ์การแพร่ระบาดโควิด – 19 และคำสั่งรัฐบาล ตามพรก.ฉุกเฉิน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า จากสถานการณ์การแพร่ระบาดโควิด – 19 และรัฐบาลได้ประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 16) ลงวันที่ 3 มกราคม พ.ศ. 2564 กำหนดมาตรการป้องกันและยับยั้งการแพร่ระบาดของโรคติดเชื่อไวรัสโคโรนา 2019 (COVID -19) โดยให้ประชาชนงดหรือชะลอการเดินทางข้ามเขตพื้นที่จังหวัด เว้นแต่กรณีมีเหตุจำเป็น มีผลตั้งแต่วันที่ 4 มกราคม พ.ศ. 2564 ทำให้กรมการจัดหางานและสำนักบริการพัฒนาบุคลากรแห่งเกาหลี (Human Resources Development Service of Korea: HRD Korea) ต้องขอให้ผู้มีสิทธิเข้ารับการทดสอบภาษาเกาหลีและทักษะการทำงาน (Point System) ครั้งที่ 9 ประเภทกิจการเกษตร/ ปศุสัตว์ และก่อสร้าง ที่มีกำหนดเข้ารับการทดสอบ ณ สนามทดสอบกรุงเทพมหานคร ระหว่างวันที่ 26 พฤศจิกายน 2563 – 28 มกราคม 2564 และสนามทดสอบ ณ จังหวัดอุดรธานี ระหว่างวันที่ 26 พฤศจิกายน 2563 – 22 มกราคม 2564 เลื่อนการทดสอบตั้งแต่วันที่ 7 มกราคม 2564 จนถึงวันที่ 31 มกราคม 2564 ออกไปจนกว่าสถานการณ์จะคลี่คลายลง หรือเปลี่ยนแปลงไปในทิศทางที่ดีขึ้น ซึ่งกรมการจัดหางานจะประกาศวัน เวลา และสถานที่ในการทดสอบตามความเหมาะสมกับสถานการณ์อีกครั้ง
“สำหรับการรับสมัครทดสอบภาษาเกาหลีและทักษะการทำงาน (Point System) ครั้งที่ 9 นั้น มีโควตาผู้สอบผ่านทั้งหมด 2,691 คน โดยกรมการจัดหางานได้เปิดรับสมัครคนงานประเภทงานเกษตร/ ปศุสัตว์ และงานก่อสร้าง ไปเมื่อวันที่ 28 – 31 ตุลาคม 2563 ที่ผ่านมา ซึ่งมีผู้สมัครงานให้ความสนใจเป็นจำนวนมาก และผลการทดสอบความสามารถภาษาเกาหลี มีกำหนด 2 ปี ตั้งแต่วันที่ 18 ธันวาคม 2563 - 17 ธันวาคม 2564 กรณีไม่มีนายจ้างคัดเลือกภายใน 1 ปี กรมการจัดหางานจะต่ออายุบัญชีรายชื่อให้ปีที่ 2 โดยไม่ต้องสมัครทดสอบภาษาเกาหลีและทักษะการทำงาน (Point System) ใหม่
ทั้งนี้ ผู้ที่สนใจทดสอบภาษาเกาหลีและทักษะการทำงาน (Point System) เพื่อไปทำงานในสาธารณรัฐเกาหลี สามารถสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ กรมการจัดหางาน กระทรวงแรงงาน โทร. 02-245-9429 02-245-6716 สำนักงานจัดหางานกรุงเทพมหานครพื้นที่ 1 – 10 สำนักงานจัดหางานจังหวัดทุกจังหวัด หรือสายด่วนกระทรวงแรงงาน โทร. 1506 กด 2 กรมการจัดหางาน “ อธิบดีกรมการจัดหางาน กล่าว
วันจันทร์ที่ 11 มกราคม 2564
บก. เพิ่มสิทธิประโยชน์สำหรับผู้ป่วยโรคผิวหนังเรื้อรัง ดีเดย์ 15 ม.ค. 64
กรมบัญชีกลางร่วมกับสมาคมแพทย์ผิวหนังแห่งประเทศไทย พิจารณาเพิ่มสิทธิประโยชน์สำหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และผู้ป่วยโรคเพมฟิกัส ซึ่งเป็นผู้ป่วยในกลุ่มโรคผิวหนังเรื้อรัง เพื่อให้ครอบคลุมการรักษาพยาบาลที่จำเป็นมากขึ้น
นายภูมิศักดิ์ อรัญญาเกษมสุข อธิบดีกรมบัญชีกลางเปิดเผยว่า กรมบัญชีกลางร่วมกับสมาคมแพทย์ผิวหนังแห่งประเทศไทย พิจารณาเพิ่มสิทธิประโยชน์สำหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และผู้ป่วยโรคเพมฟิกัส ซึ่งเป็นผู้ป่วยในกลุ่มโรคผิวหนังเรื้อรัง เพื่อให้ครอบคลุมการรักษาพยาบาลที่จำเป็นมากขึ้น จึงยกเลิกหลักเกณฑ์และแนวทางปฏิบัติในการเบิกจ่ายเงินสวัสดิการรักษาพยาบาล สำหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และกำหนดหลักเกณฑ์การเบิกจ่ายค่ารักษาพยาบาล สำหรับผู้ป่วยโรคผิวหนังเรื้อรัง (Dermatology Disease Prior Authorization :DDPA) ขึ้นใหม่ โดยผู้มีสิทธิหรือบุคคลในครอบครัว สามารถใช้สิทธิเบิกจ่ายเงินสวัสดิการรักษาพยาบาลในระบบเบิกจ่ายตรงค่ารักษาพยาบาลเท่านั้น ไม่ต้องทดรองจ่ายเงินไปก่อน ทั้งนี้ มีผลบังคับใช้ตั้งแต่วันที่ 15 มกราคม 2564 เป็นต้นไป โดยมีรายละเอียด ดังนี้
1. รายการยา Infliximab Secukinumab และ Etanercept สำหรับผู้ป่วยโรคสะเก็ดเงิน
2. รายการยา Rituximab สำหรับผู้ป่วยโรคเพมฟิกัส (Pemphigus)
3. แพทย์ผู้ทำการรักษาหากมีแผนการใช้ยาดังกล่าวให้ดำเนินการลงทะเบียนแพทย์ผู้รักษาผู้ป่วย และส่งข้อมูลตามโปรโตคอลที่กำหนดในระบบ DDPA เพื่อขออนุมัติเบิกจ่ายค่ายา หรือขอต่ออายุการเบิกจ่ายค่ายา หรือขอหยุดการใช้ยา
4. สำหรับผู้ป่วยรายเดิมที่ได้รับการอนุมัติการใช้ยา Etanercept หรือ Infliximab สามารถใช้ยาดังกล่าวได้จนกว่าจะหยุดการรักษา
“เนื่องจากองค์ความรู้และเทคโนโลยีทางการแพทย์มีความก้าวหน้าอย่างต่อเนื่อง และมีรายการยาชีววัตถุหรือยาสังเคราะห์มุ่งเป้าที่ใช้ในการรักษาผู้ป่วยในกลุ่มโรคผิวหนังเรื้อรังที่มีประสิทธิภาพ ส่งผลให้ผู้ป่วยมีคุณภาพชีวิตที่ดีขึ้น โดยกรมบัญชีกลางและสมาคมแพทย์ผิวหนังแห่งประเทศไทย จะร่วมกันพิจารณากำหนดหลักเกณฑ์การเบิกจ่ายค่ารักษาพยาบาลสำหรับผู้ป่วยโรคผิวหนังเรื้อรังอย่างต่อเนื่อง เพื่อให้การรักษาเป็นไปอย่างสมเหตุผล สอดคล้องกับวิวัฒนาการทางการแพทย์ และเกิดประโยชน์ต่อผู้สิทธิหรือบุคคลในครอบครัวต่อไป” อธิบดีกรมบัญชีกลาง กล่าว
วันจันทร์ที่ 11 มกราคม 2564
‘รมว.สุชาติ’ห่วงน้ำท่วมใต้ สั่งหน่วยงานระดมช่วยเหลือแรงงาน สถานประกอบการเร่งด่วน
รัฐมนตรีว่าการกระทรวงแรงงาน สั่งหน่วยงานสังกัดในพื้นที่จังหวัดทางภาคใต้ ที่ได้รับผลกระทบจากสถานการณ์น้ำท่วม เร่งระดมให้การช่วยเหลือดูแลผู้ใช้แรงงาน สถานประกอบการ และประชาชน บรรเทาความเดือดร้อนและเยียวยาด้านการประกอบอาชีพและการมีงานทำภายหลังน้ำลด
เมื่อวันที่ 11 มกราคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีสถานการณ์น้ำท่วมในพื้นที่หลายจังหวัดทางภาคใต้ จนทำให้มีผู้ได้รับความเดือดร้อนเป็นจำนวนมากว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ำ การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ในส่วนของกระทรวงแรงงาน ผมในฐานะรัฐมนตรีว่าการกระทรวงแรงงาน ได้ติดตามสถานการณ์มาอย่างต่อเนื่อง จึงได้กำชับให้หน่วยงานในสังกัดในแต่ละจังหวัดที่ได้รับผลกระทบ เร่งให้การช่วยเหลือดูแลพี่น้องผู้ใช้แรงงาน ลูกจ้าง และประชาชนที่ได้รับความเดือดร้อนเพื่อให้มีสิ่งของอุปโภคบริโภคที่จำเป็นในการดำรงชีพในเบื้องต้น
นายสุชาติยังกล่าวต่อว่า กระทรวงแรงงาน ยังได้ให้หน่วยงานในสังกัดเข้าไปตรวจสอบติดตามกรณีมีผู้เสียชีวิตจากอุทกภัยจะได้ให้การช่วยเหลือสิทธิประโยชน์ทดแทนตามกฎหมายประกันสังคม การเข้าไปฟื้นฟูเยียวยาด้านการประกอบอาชีพและการมีงานทำ รวมถึงบริการซ่อมแซมบ้านเรือน อุปกรณ์เครื่องใช้ไฟฟ้าภายในบ้าน และเครื่องยนต์เล็กทางการเกษตร การฝึกอาชีพการดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ำลด เป็นต้น ทั้งนี้ ในเบื้องต้นข้าราชการและเจ้าหน้าที่สำนักงานแรงงานจังหวัดยะลาได้ร่วมสมทบทุนร่วมด้วยช่วยกันในการจัดทำข้าวเหนียวไก่ทอดเพื่อนำไปแจกจ่ายแก่ผู้ประสบภัยร่วมกับส่วนราชการ สื่อมวลชนและผู้มีจิตศรัทธาภายในจังหวัดยะลาในครั้งนี้ด้วย รวมทั้งได้มอบหมายให้อาสาสมัครแรงงานประจำตำบลเฝ้าระวังและรายงานสถานการณ์ให้ทราบเป็นระยะ ทั้งนี้ หากพี่น้องผู้ใช้แรงงาน นายจ้าง ลูกจ้าง และประชาชนทั่วไปที่ได้รับผลกระทบจากสถานการณ์ดังกล่าว สามารถติดต่อขอรับความช่วยเหลือได้ที่หน่วยงานในสังกัดกระทรวงแรงงานในพื้นที่ หรือติดต่อได้ที่สายด่วนกระทรวงแรงงาน 1506
วันจันทร์ที่ 11 มกราคม 2564
ปลัดฯ ดีอีเอส ร่วมพิธี MOU (GBDi) จับมือ ปณท.
ปลัดฯ ดีอีเอส ร่วมพิธี MOU (GBDi) จับมือ ปณท.
เมื่อวันที่ 11 มกราคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีลงนามความร่วมมือ ระหว่าง สำนักงานส่งเสริมเศรษฐกิจดิจิทัล โดยสถาบันส่งเสริมการวิเคราะห์ และบริหารข้อมูลขนาดใหญ่ภาครัฐ (GBDi) กับ บริษัท ไปรษณีย์ไทย จำกัด และกิจกรรมส่งมอบเพลง “ไปรษณีย์” โดยมีนายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยคณะผู้บริหารจากบริษัท ไปรษณีย์ไทย จำกัด โดยมีนายยืนยง โอภากุล หรือ (แอ๊ด คาราบาว) ร่วมพิธีลงนาม ณ ห้องภาณุพันธุวงศ์ อาคารภาณุรังษีไปรษณียาคาร หลักสี่ กรุงเทพฯ
*******************
วันจันทร์ที่ 11 มกราคม 2564
อย่า! ซื้อชุดตรวจโรคโควิดมาใช้เอง
...
จากการระบาดของโรคโควิด-19 ระลอกใหม่
มีประชาชนบางส่วนหันไปสั่งซื้อชุดตรวจโรค
ประเภท Rapid Test ที่ขายในสื่อออนไลน์มาใช้เอง
.
ขอเตือนว่า....อย่าซื้อมาตรวจเอง เพราะเสี่ยงแปลผลผิด
และอาจกระจายเชื้อโดยรู้เท่าไม่ถึงการณ์
ชุดตรวจดังกล่าวเป็นการตรวจหา “ภูมิต้านทาน”
ไม่ได้เป็นการตรวจหาเชื้อ และเป็นเครื่องมือสำหรับแพทย์
หรือผู้ประกอบวิชาชีพทางการแพทย์และสาธารณสุขเท่านั้น
.
หากต้องเดินทางไปในพื้นที่เสี่ยง หรือสัมผัสผู้ติดเชื้อ
และมีอาการไข้สูงเกินกว่า 37.5 องศา
รู้สึกอ่อนเพลีย มีน้ำมูก ไอ เจ็บคอ คลื่นไส้อาเจียน หอบเหนื่อย
ปวดกล้ามเนื้อ ท้องเสีย สูญเสียการได้กลิ่นและรับรสชั่วคราว
ขอให้รีบไปตรวจที่โรงพยาบาลโดยด่วน
#ไทยคู่ฟ้า #รวมไทยสร้างชาติ
-------------------
อัลบั้มภาพ
ข่าวที่เกี่ยวข้อง
มาแน่! วัคซีนโควิด-19 จากจีนถึงไทย ก.พ.นี้
หนุน 4D พัฒนาสุขภาพเด็กปฐมวัย
เปิดลงทะเบียนพักหนี้ 28 พื้นที่ควบคุมสูงสุด
มั่นใจ! กิน“ปลากระป๋อง” ได้ สบายหายห่วง
แนะ “รับยาทางไปรษณีย์” ลดเสี่ยงติดเชื้อโควิด
วันจันทร์ที่ 11 มกราคม 2564
แนะ “รับยาทางไปรษณีย์” ลดเสี่ยงติดเชื้อโควิด
...
ปัจจุบันโรงพยาบาลหลายแห่ง
ปรับการให้บริการประชาชน
เป็นรูปแบบการแพทย์วิถีใหม่
และเมื่อเกิดการระบาดระลอกใหม่
ยิ่งต้องเพิ่มความเข้มงวดมากขึ้น
.
โดยแนะนำให้ผู้ป่วยที่ต้องรับยาจากโรงพยาบาล
ใช้วิธีรับยาทางไปรษณีย์เพื่อความปลอดภัย
ลดความเสี่ยงในการแพร่และรับเชื้อโควิด-19
.
สำหรับกลุ่มที่ต้องการปรึกษาแพทย์
หรือมีคำถามหรือปัญหาเล็กน้อย
ทาง รพ. จะให้บริการด้วยระบบ Tele-medicine
และกลุ่มที่มีความจำเป็นต้องไปพบแพทย์
จะให้บริการผ่านระบบเทคโนโลยี Digital Solution
ซึ่งเป็นเครื่องมือที่ให้แพทย์และคนไข้ติดต่อพูดคุยกันได้
.
กลุ่มผู้ป่วยที่มีอาการแย่ลง หรือผลการตรวจมีปัญหา
ให้ไปตรวจตามนัดได้
แต่ถ้ามีอาการเจ็บป่วยรุนแรงฉุกเฉิน
สามารถไปโรงพยาบาลได้ตลอด 24 ชั่วโมง
#ไทยคู่ฟ้า#รวมไทยสร้างชาติ
-------------------
วันจันทร์ที่ 11 มกราคม 2564
เปิดลงทะเบียนพักหนี้ 28 พื้นที่ควบคุมสูงสุด
...
เริ่มเปิดให้ลงทะเบียนแล้ว
สำหรับลูกค้าสินเชื่อของ ธ.ออมสิน กว่า 1,900,000 ราย
ที่อยู่ในพื้นที่ควบคุมสูงสุด 28 จังหวัด
เพราะอาจกระทบต่อรายได้ และการชำระหนี้
.
มาตรการช่วยเหลือมีระยะเวลา 3 - 6 เดือน
โดยเปิดให้พักชำระหนี้เงินต้นไว้ก่อน
ให้จ่ายเฉพาะดอกเบี้ย หรือขอลดดอกเบี้ยบางส่วนได้
ขึ้นอยู่กับความหนักเบาของผลกระทบที่ได้รับ
.
ผู้สนใจเข้าร่วมมาตรการช่วยเหลือ
สามารถลงทะเบียนแจ้งความประสงค์ ได้ที่www.gsb.or.th
พร้อมระบุข้อมูลส่วนบุคคล และข้อมูลการติดต่อให้ครบถ้วน
โดยเจ้าหน้าที่ธนาคารจะติดต่อกลับ
เพื่อดำเนินการในรายละเอียด
.
หากมีข้อสงสัยสอบถามข้อมูลได้ที่
Call Center ธนาคารออมสิน โทร.1115
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 11 มกราคม 2564
มาแน่! วัคซีนโควิด-19 จากจีนถึงไทย ก.พ.นี้
...
มีข่าวดีมาบอก...ประเทศจีนกำลังจะส่งวัคซีนของบริษัท “ซิโนแวค”
มายังไทยภายใน 28 ก.พ. 64
โดยฝ่ายไทยเตรียมทำเรื่องขึ้นทะเบียน อย. ภายใน 14 ก.พ. นี้
.
บริษัทซิโนแวคจะส่งวัคซีนล็อตแรกเดือน ก.พ. 2 แสนโดส
เดือน มี.ค. 8 แสนโดส และ เม.ย. 1 ล้านโดส
ส่วนเดือน พ.ค. จะมีวัคซีนจากแอสตราเซนเนกาอีก 26 ล้านโดส
.
การจัดหาวัคซีนดังกล่าวคำนึงถึง
คุณภาพและความปลอดภัยเป็นหลัก
ก่อนจะนำไปให้บริการประชาชน
.
วัคซีนของซิโนแวคเป็นวัคซีนชนิดเชื้อตายแบบดั้งเดิม
มีความปลอดภัยสูง หลังฉีดยังไม่พบผลข้างเคียงรุนแรง
คาดว่าจะได้รับการขึ้นทะเบียนในจีนเร็ว ๆ นี้
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
หนุน 4D พัฒนาสุขภาพเด็กปฐมวัย
อย่า! ซื้อชุดตรวจโรคโควิดมาใช้เอง
เปิดลงทะเบียนพักหนี้ 28 พื้นที่ควบคุมสูงสุด
มั่นใจ! กิน“ปลากระป๋อง” ได้ สบายหายห่วง
แนะ “รับยาทางไปรษณีย์” ลดเสี่ยงติดเชื้อโควิด
วันจันทร์ที่ 11 มกราคม 2564
ศบค.มท. ส่วนหน้า รับมอบชุดเครื่องนอนและแอลกอฮอล์ล้างมือ เพื่อใช้สนับสนุนภารกิจการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนาม
ศบค.มท. ส่วนหน้า รับมอบชุดเครื่องนอนและแอลกอฮอล์ล้างมือ เพื่อใช้สนับสนุนภารกิจการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนามพื้นที่จังหวัดสมุทรสาคร
วันนี้ (11 ม.ค.64) เวลา 13.00 น. ที่ห้องประชุมราชสีห์ ศาลาว่าการกระทรวงมหาดไทย นายสมคิด จันทมฤก รองปลัดกระทรวงมหาดไทยด้านบริหาร ในฐานะหัวหน้าผู้ปฏิบัติหน้าที่ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ส่วนหน้า (ศบค.มท. ส่วนหน้า) เป็นผู้แทนรับมอบชุดเครื่องนอน หมอน แอลกอฮอล์ล้างมือ และอุปกรณ์อื่น ๆ ที่มีความจำเป็น เพื่อสนับสนุนภารกิจในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนามในพื้นที่จังหวัดสมุทรสาคร โดยมี นายขจร ศรีชวโนทัย รองอธิบดีกรมส่งเสริมการปกครองท้องถิ่น พร้อมด้วยผู้แทนหมู่ต่าง ๆ คณะวิทยาลัยป้องกันราชอาณาจักร รุ่น 2561 (วปอ.2561) ในฐานะตัวแทน วปอ. 2561 ร่วมส่งมอบ
นายขจร ศรีชวโนทัย กล่าวว่า ตามที่ได้เกิดสถานการณ์การระบาดใหม่ของโรคติดเชื้อไวรัสโคโรนา 2019 (โควิด-19) ในพื้นที่จังหวัดสมุทรสาครและมีการแพร่กระจายไปยังจังหวัดอื่น ๆ ซึ่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ได้มีการจัดตั้ง ศบค.มท. ส่วนหน้า เพื่อเสริมกำลังและสนับสนุนการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ของผู้ว่าราชการจังหวัดและคณะกรรมการโรคติดต่อจังหวัดในพื้นที่ "พื้นที่ควบคุมสูงสุด" หรือ "พื้นที่ควบคุม" ซึ่ง คณะ วปอ. 2561 ขอเป็นส่วนหนึ่งในการสนับสนุนการปฏิบัติงานของ ศบค.มท. ส่วนหน้า และเจ้าหน้าที่ที่เกี่ยวข้องในพื้นที่จังหวัดสมุทรสาคร โดยการสนับสนุนชุดเครื่องนอน จำนวน 600 ชุด หมอน จำนวน 200 ใบ แอลกอฮอล์ล้างมือ จำนวน 144 ลิตร และอุปกรณ์อื่น ๆ ที่มีความจำเป็น โดยคณะ วปอ. 2561 ขอเป็นกำลังใจให้กับเจ้าหน้าที่ผู้เกี่ยวข้องทุกท่านในการปฏิบัติหน้าที่แก้ไขสถานการณ์ไวรัสโควิด-19
นายสมคิด จันทมฤก กล่าวว่า ในนามของ ศบค.มท. ส่วนหน้า ตลอดจนเจ้าหน้าที่ผู้ปฏิบัติงานในพื้นที่ซึ่งมีผู้ว่าราชการจังหวัดเป็นผู้ควบคุมและกำกับดูแลการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ขอขอบคุณคณะ วปอ. 2561 ทุกท่าน ที่ได้มีส่วนร่วมในการสนับสนุนชุดเครื่องนอน หมอน แอลกอฮอล์ล้างมือ และอุปกรณ์อื่น ๆ ที่มีความจำเป็น เพื่อใช้ในภารกิจการแก้ไขปัญหาสถานการณ์การแพร่ระบาดของโรคโควิด-19 และการจัดตั้งโรงพยาบาลสนามในพื้นที่จังหวัดสมุทรสาคร ซึ่งจะได้มอบให้หน่วยงานที่เกี่ยวข้องและเจ้าหน้าที่ผู้รับผิดชอบนำไปดำเนินการตามเจตนารมณ์ของ วปอ. 2561 ทั้งนี้ ศบค.มท. ส่วนหน้า จะทำหน้าที่สนับสนุนการปฏิบัติงานตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ให้เกิดประสิทธิภาพสูงสุดต่อไป
วันจันทร์ที่ 11 มกราคม 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
วันที่ ๑๑ มกราคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กรรมการ และผู้ทรงคุณวุฒิ เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทำเนียบรัฐบาล ทั้งนี้ มีผู้แทนหน่วยงานที่เกี่ยวข้อง เข้าร่วมประชุมผ่านระบบวีดีโอคอนเฟอร์เรนซ์ด้วย
วันจันทร์ที่ 11 มกราคม 2564
“พุทธิพงษ์” พร้อมคณะผู้บริหารฯ ดีอีเอส ร่วมพิธีสวดพระอภิธรรมศพ นางประดับ ไกรฤกษ์ อาคาร 150 ปี วัดมกุฏกษัตริยารามราชวรวิหาร
“พุทธิพงษ์” พร้อมคณะผู้บริหารฯ ดีอีเอส ร่วมพิธีสวดพระอภิธรรมศพ นางประดับ ไกรฤกษ์ อาคาร 150 ปี วัดมกุฏกษัตริยารามราชวรวิหาร
เมื่อวันที่ 10 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมพิธีสวดพระอภิธรรมศพนางประดับ ไกรฤกษ์ มารดานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ โดยมีผู้บริหารและหัวหน้าหน่วยงานในสังกัดกระทรวงดิจิทัลเพื่อเศรษฐกิจและสังคมเข้าร่วมพิธีด้วย ณ อาคาร 150 ปี วัดมกุฏกษัตริยารามราชวรวิหาร ถนนราชดำเนินนอก แขวงบางขุนพรหม เขตพระนคร กรุงเทพฯ
***************
วันจันทร์ที่ 11 มกราคม 2564
คกก.โรคติดต่อแห่งชาติ เห็นชอบแผนและกลุ่มเป้าหมายการฉีดวัคซีนป้องกันโรคโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 1/2564
เห็นชอบการเตรียมความพร้อมการให้บริการวัคซีนโควิด 19 ในประเทศไทย และแต่งตั้งคณะอนุกรรมการอำนวยการให้วัคซีนป้องกันโรคติดเชื้อไวรัสโคโรนา 2019
วันนี้ (11 มกราคม 2564) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 1/2564 โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค ปลัดกระทรวงที่เกี่ยวข้อง อาทิ กลาโหม มหาดไทย แรงงาน ศึกษาธิการ การต่างประเทศ สำนักงานตำรวจแห่งชาติ โรงพยาบาลเอกชน ผู้ทรงคุณวุฒิด้านการแพทย์และสาธารณสุข ผู้แทนสภาวิชาชีพและองค์กรอิสระ เข้าร่วมการประชุม
นายอนุทินกล่าวว่า ในวันนี้ ที่ประชุมได้มีมติเห็นชอบการเตรียมความพร้อมการให้บริการวัคซีน โควิด 19 ในประเทศไทย ด้านการบริหารจัดการวัคซีน การสร้างการรับรู้ การให้บริการวัคซีน การกำกับติดตามผลการดำเนินงาน และการเฝ้าระวังอาการไม่พึงประสงค์ภายหลังได้รับวัคซีนป้องกันโรคโควิด 19 โดยมีวัตถุประสงค์เพื่อลดการป่วยรุนแรงและเสียชีวิต การรักษาความมั่นคงของระบบสาธารณสุขและสังคม ลดการแพร่กระจายเชื้อ ความเสี่ยงผู้สัมผัส โดยวัคซีนที่จัดหามานั้น ได้มาตรฐาน คุณภาพ และได้รับการขึ้นทะเบียนกับ อย.เรียบร้อย ในช่วงแรกที่วัคซีนจำกัด เป้าหมายคือการลดอัตราการป่วยและเสียชีวิต และปกป้องระบบสุขภาพประเทศ กลุ่มเป้าหมายที่จะได้รับอันดับต้นคือ 1. บุคลากรทางการแพทย์และสาธารณสุขด่านหน้าทั้งภาครัฐและเอกชน 2.ผู้ที่มีโรคประจำตัว เช่น โรคทางเดินหายใจเรื้อรัง หัวใจและหลอดเลือด โรคไตวายเรื้อรัง โรคหลอดเลือดสมอง มะเร็ง เบาหวาน3.ผู้ที่มีอายุ 60 ปีขึ้นไปและ 4.เจ้าหน้าที่ที่เกี่ยวข้องกับการควบคุมโรคโควิด 19 เช่น อสม. ทหาร ตำรวจ ที่จะต้องคัดกรองผู้ที่เข้ามาจากต่างประเทศและในพื้นที่ที่มีการระบาด เริ่มในพื้นที่ควบคุมสูงสุดและเข้มงวด โดยจะฉีดคนละ 2 เข็ม ห่างกัน 1 เดือน นอกจากนี้ ได้เห็นชอบการแต่งตั้งคณะอนุกรรมการอำนวยการให้วัคซีนป้องกันโรคติดเชื้อไวรัสโคโรนา 2019 เพื่อกำหนดนโยบายและแนวทางการให้วัคซีนป้องกันโรคโควิด 19 ของประเทศไทย
ด้าน นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ได้กำหนดการรณรงค์ให้บริการวัคซีน ตั้งแต่เดือนกุมภาพันธ์ – พฤศจิกายน 2564 โดยกระทรวงสาธารณสุขจะเร่งสื่อสารประชาชน ให้มีความรู้ทั้งผลดีและข้อความระวัง และประสานโรงพยาบาลรัฐทุกสังกัดและโรงพยาบาลเอกชนร่วมให้บริการ และได้ให้โรงพยาบาล และโรงพยาบาลส่งเสริมสุขภาพตำบล (รพ.สต.) ทุกแห่ง สำรวจกลุ่มเป้าหมายล่วงหน้า เตรียมจัดบริการรองรับการฉีดวัคซีนจำนวนมาก จัดทีมบริการเคลื่อนที่ และเตรียมความพร้อมเรื่องระบบลูกโซ่ความเย็น โดยจะมีระบบการเฝ้าระวังอาการภายหลังได้รับวัคซีน และติดตามประเมินผลการให้บริการเป็นรายเขต จังหวัด อำเภอ และพื้นที่
*********************************** 11 มกราคม 2564
วันจันทร์ที่ 11 มกราคม 2564
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
พลเอก ประยุทธ์ จันทร์โอชา นายกรัฐมนตรี สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
วันนี้ 11 มกราคม 2564 เนื่องจากขณะนี้ท่ามกลางการระบาดของโควิด-19 มีกระบวนการปล่อยข่าวที่ไม่มีข้อเท็จจริง อ้างอิงไม่ได้ รวมทั้งการโพสต์ข้อความจาบจ้วงสถาบันพระมหากษัตริย์ที่ยังคงมีอย่างต่อเนื่อง ตามช่องทางสื่อต่างๆ เช่น สื่อออนไลน์ ซึ่งนายกรัฐมนตรีมีความห่วงใย จึงได้มอบหมายให้ นายบรรสาน บุนนาค รองเลขาธิการนายกรัฐมนตรีฝ่ายการเมือง และ นายอนุชา บูรพชัยศรี โฆษกประจำสำนักนายกรัฐมนตรี เรียกประชุมหน่วยงานที่เกี่ยวข้อง เช่น กระทรวงดิจิทัลเพื่อเศรษฐกิจและสังคม กระทรวงการต่างประเทศ กรมสอบสวนคดีพิเศษ และกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี ร่วมระดมความคิดเห็น บูรณาการการทำงานร่วมกัน และประชาสัมพันธ์ให้ประชาชนทราบว่า การเผยแพร่ข้อความเท็จ หรือบิดเบือน เป็นการกระทำที่ผิดกฎหมาย และที่ผ่านมามีการดำเนินการสืบสวน สอบสวน และดำเนินคดีอย่างต่อเนื่อง จึงขอให้หน่วยงานที่เกี่ยวข้องได้เร่งรัดบังคับใช้กฎหมาย ดำเนินคดี หากพบความผิด มีหลักฐานที่ชัดเจน พร้อมทั้ง ย้ำกับประชาชนอย่ากด Like หรือแชร์ หรือบิดเบือนข่าว สร้างข่าวเท็จ เพราะจะสร้างความเสียหายต่อส่วนรวม รวมทั้ง มีความผิดตามกฎหมาย ที่จะต้องดำเนินคดี ลงโทษผู้กระทำผิด ทั้งนี้ มีเจ้าหน้าที่คอยติดตาม ตรวจสอบ การเผยแพร่ข้อความที่เผยแพร่ในสื่อโซเชียลมีเดียตลอดเวลา ดังนั้น อย่าประมาทว่าเป็นการกระทำที่พิสูจน์ตัวตนไม่ได้
-----------------
วันจันทร์ที่ 11 มกราคม 2564
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพ (กองทุนฯ) เป็นการชั่วคราว
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพ (กองทุนฯ) เป็นการชั่วคราว ตั้งแต่งวดนำส่งเงินของเดือนมกราคม 2564 จนถึงงวดนำส่งเงินของเดือนมิถุนายน 2564 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ จากเดิมที่ผ่อนผันให้จนถึงงวดนำส่งเงินของเดือนธันวาคม 2563 ที่ผ่านมา ภายใต้หลักการและแนวปฏิบัติเดิม ทั้งนี้ เพื่อบรรเทาปัญหาความเดือดร้อนของลูกจ้างและนายจ้างที่ได้รับผลกระทบจากสถานการณ์การระบาดของของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของของโรค COVID-19 ได้คลี่คลาย เพื่อเป็นหลักประกันรายได้และนำไปสู่ความมั่นคงทางการเงินเมื่อแรงงานในระบบเหล่านั้นผ่านพ้นวัยทำงาน
ทั้งนี้ กระทรวงการคลังได้ออกประกาศกระทรวงการคลัง เรื่อง กำหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสำรองเลี้ยงชีพในท้องที่ที่เกิดวิกฤตเศรษฐกิจ สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ (ฉบับที่ 2) พ.ศ. 2564 ซึ่งได้ลงประกาศในราชกิจจานุเบกษาแล้ว เมื่อวันที่ 8 มกราคม 2564 และมีผลบังคับใช้ตั้งแต่วันที่ 9 มกราคม 2564 เป็นต้นไป
สำนักนโยบายการออมและการลงทุน สำนักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
http://www.ratchakitcha.soc.go.th/DATA/PDF/2564/E/007/T_0001.PDF
วันจันทร์ที่ 11 มกราคม 2564
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
วันนี้ 11 มกราคม 2564 เนื่องจากขณะนี้ท่ามกลางการระบาดของโควิด-19 มีกระบวนการปล่อยข่าวที่ไม่มีข้อเท็จจริง อ้างอิงไม่ได้ รวมทั้งการโพสต์ข้อความจาบจ้วงสถาบันพระมหากษัตริย์ที่ยังคงมีอย่างต่อเนื่อง ตามช่องทางสื่อต่างๆ เช่น สื่อออนไลน์ ซึ่งนายกรัฐมนตรีมีความห่วงใย จึงได้มอบหมายให้ นายบรรสาน บุนนาค รองเลขาธิการนายกรัฐมนตรีฝ่ายการเมือง และ นายอนุชา บูรพชัยศรี โฆษกประจำสำนักนายกรัฐมนตรี เรียกประชุมหน่วยงานที่เกี่ยวข้อง เช่น กระทรวงดิจิทัลเพื่อเศรษฐกิจและสังคม กระทรวงการต่างประเทศ กรมสอบสวนคดีพิเศษ และกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี ร่วมระดมความคิดเห็น บูรณาการการทำงานร่วมกัน และประชาสัมพันธ์ให้ประชาชนทราบว่า การเผยแพร่ข้อความเท็จ หรือบิดเบือน เป็นการกระทำที่ผิดกฎหมาย และที่ผ่านมามีการดำเนินการสืบสวน สอบสวน และดำเนินคดีอย่างต่อเนื่อง
จึงขอให้หน่วยงานที่เกี่ยวข้องได้เร่งรัดบังคับใช้กฎหมาย ดำเนินคดี หากพบความผิด มีหลักฐานที่ชัดเจน พร้อมทั้ง ย้ำกับประชาชนอย่ากด Like หรือแชร์ หรือบิดเบือนข่าว สร้างข่าวเท็จ เพราะจะสร้างความเสียหายต่อส่วนรวม รวมทั้ง มีความผิดตามกฎหมาย ที่จะต้องดำเนินคดี ลงโทษผู้กระทำผิด
ทั้งนี้ มีเจ้าหน้าที่คอยติดตาม ตรวจสอบ การเผยแพร่ข้อความที่เผยแพร่ในสื่อโซเชียลมีเดียตลอดเวลา ดังนั้น อย่าประมาทว่าเป็นการกระทำที่พิสูจน์ตัวตนไม่ได้
วันจันทร์ที่ 11 มกราคม 2564
“รัฐมนตรี ทส. มอบนโยบายด้านงบประมาณผ่านระบบทางไกล เน้นใช้งบอย่างเคร่งครัด รอบคอบ และคุ้มค่า”
“รัฐมนตรี ทส. มอบนโยบายด้านงบประมาณผ่านระบบทางไกล เน้นใช้งบอย่างเคร่งครัด รอบคอบ และคุ้มค่า”
วันที่ 11 มกราคม 2564 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายเพื่อประกอบการจัดทำคำของบประมาณรายจ่าย ประจำปีงบประมาณ พ.ศ. 2565 ผ่านระบบการประชุมทางไกล (Video Conference) ไปยังผู้บริหารของทุกหน่วยงานภายใต้สังกัดกระทรวงฯ โดยมี นายจตุพร บุรุษพัฒน์ ปลัดกระทรวงฯ รองปลัดกระทรวงฯ ผู้ตรวจราชการกระทรวงฯ และผู้แทนจากสำนักงบประมาณ เข้าร่วมประชุม ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม
ทั้งนี้ นโยบายของ รมว.ทส. ได้มีการกำชับดำเนินงานโดยยึดแนวนโยบายของนายกรัฐมนตรี และแนวการจัดทำงบประมาณรายจ่ายประจำปีของสำนักงบประมาณ รวมถึงดำเนินงานตามนโยบาย ทส. ยกกำลัง 2 บวก 4 อย่างต่อเนื่อง มีการให้ความสำคัญกับการดำเนินงานโครงการพระราชดำริ อย่างเต็มความสามารถ โดยทั้งหมดนี้ รมว.ทส. ได้เน้นย้ำให้มีการดำเนินการตามระเบียบอย่างเคร่งครัด รอบคอบ และคุ้มค่า เพื่อให้งบประมาณถูกนำไปใช้จัดการทรัพยากรธรรมชาติและสิ่งแวดล้อมอย่างมีประสิทธิภาพ และสร้างสุขให้กับประชาชนชาวไทย
วันจันทร์ที่ 11 มกราคม 2564
ปลัดวธ. รับชมรายการพิเศษ “การมอบนโยบายการจัดทำงบประมาณรายจ่ายประจำปีงบประมาณ พ.ศ.๒๕๖๕
ปลัดวธ. รับชมรายการพิเศษ “การมอบนโยบายการจัดทำงบประมาณรายจ่ายประจำปีงบประมาณ พ.ศ.๒๕๖๕
วันที่ ๑๑ มกราคม ๒๕๖๔ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม รับชมรายการพิเศษ “การมอบนโยบายการจัดทำงบประมาณรายจ่ายประจำปีงบประมาณ พ.ศ.๒๕๖๕ โดยพลเอกประยุทธ์ จันทร์โอชา นายกรัฐมนตรี ออกอากาศทางสถานีวิทยุโทรทัศน์แห่งประเทศไทย (NBT) และ Facebook : Live NBT2HD โดยมีนายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม และคณะผู้บริหารกระทรวงวัฒนธรรม เข้าร่วมรับฟัง ณ ห้องประชุม ๑ ชั้น ๘ กระทรวงวัฒนธรรม
วันจันทร์ที่ 11 มกราคม 2564
มั่นใจ! กิน“ปลากระป๋อง” ได้ สบายหายห่วง
...
ข่าวสาวโรงงานปลากระป๋องติดชื้อโควิด-19
ทำให้หลายคนตกใจและไม่มั่นใจว่า
จะกินปลากระป๋องต่อไปดีหรือไม่
.
ผู้เชี่ยวชาญของ อย. ชี้แจงชัดเจนว่า
ปกติแล้วกระบวนการผลิตปลากระป๋อง
มีหลักเกณฑ์และวิธีการที่ดีในการผลิตอาหาร (GMP)
.
โดยเฉพาะการฆ่าเชื้อในอาหารกระป๋อง
ผ่านอุณหภูมิไม่ต่ำกว่า 100 องศาเซลเซียส
ซึ่งเพียงพอที่จะทำให้เชื้อโรคทุกชนิดตายหมด
.
ไม่เพียงเท่านั้น หลังจากฆ่าเชื้อแล้ว
จะไม่มีขั้นตอนใดที่คนงานจะสัมผัสกับอาหารโดยตรงอีก
จึงขอให้ผู้บริโภคอย่าเป็นกังวล
สามารถกินปลากระป๋องได้ตามปกติ
แต่เพื่อความมั่นใจ แนะนำให้
ล้างทำความสะอาดกระป๋องก่อนเปิดรับประทาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 11 มกราคม 2564
รัฐบาลเร่งจัดหาวัคซีนโควิด-19 เพื่อคนไทย
วันจันทร์ที่ 11 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งจัดหาวัคซีนป้องกันโรคโควิด-19 ให้แก่ประชาชนโดยชุดแรกจำนวน 200,000 โดสคาดว่าจะได้ในเดือน ก.พ. ชุดที่ 2 จำนวน 800,000 โดส ในเดือน มี.ค. และชุดที่ 3 จำนวน 1 ล้านโดส ในเดือน เม.ย. นอกจากนี้ ยังได้สั่งจองไว้ 26 ล้านโดสและกำลังจัดหาเพิ่มเติมอีก 35 ล้านโดส รวมทั้งสิ้น 63 ล้านโดส ที่คนไทยจะได้ใช้ภายในปี 2564 นี้ โดยจะเริ่มฉีดให้แก่ผู้มีความจำเป็นสูงก่อน เช่น เจ้าหน้าที่ภาคสนามที่ทำงานในพื้นที่ควบคุมสูงสุด ประชาชนกลุ่มเสี่ยงติดเชื้อแล้วมีภาวะแทรกซ้อนสูง บุคลากรทางการแพทย์ เจ้าหน้าที่อาสาสมัครสาธารณสุข กลุ่มความเสี่ยงสูงตามแนวชายแดน เป็นต้น ทั้งนี้ วัคซีนที่จะนำมาให้คนไทยใช้นั้นจะต้องผ่านการอนุมัติจากองค์การอาหารและยา เพื่อความปลอดภัยของผู้รับวัคซีนทุกคน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี